सेमारी। सेमारी थाना क्षेत्र के सैंथल धामदरा से शादी की रस्म पूरी कर डायली लौट रही बारात की बस को कुछ युवकों ने वैन अड़ा कर रास्ते में रोक लिया, इसके बाद बस पर पत्थरों से हमला बोल दिया। रविवार रात्रि को हुई इस घटना में एक बालिका सहित पांच जने घायल हुए हैं जिनमें से एक युवक की हालत नाजुक है।
हमले का कारण अभी स्पष्ट नहीं हो पाया है। वारदात के बाद युवक वैन में सवार होकर फरार हो गए। रास्ते में दोबारा हमले के अंदेशे के चलते बारात को पुलिस जाप्ता के साथ डायली तक पहुंचाया गया। इस बारे में सैंथल निवासी तीन युवकों के खिलाफ रिपोर्ट दर्ज कराई गई है।
पुलिस के अनुसार डायली के मावजी मीणा के पुत्र की बारात सेंथल धामदरा निवासी शंकर पिता थावरा मीणा के यहां आई थी। शादी की रस्म पूरी होने के बाद बाराती बस से वापस डायली लौट रहे थे। इस दौरान सैंथल के पास में ही कुछ युवकों ने बस के आगे वेन अड़ा दी।
बस रूकने पर युवकों ने बस पर पत्थरों से हमला बोल दिया। जिससे सुरेश पुत्र हीरालाल मीणा, लक्ष्मण पुत्र पारथी मीणा, गंगाराम पुत्र धूलजी, भावना पुत्री लक्ष्मण व कचरू पुत्र धूलजी निवासी डायली घायल हो गए। मौके पर पहुंची पुलिस ने घायलों को सेमारी सामुदायिक स्वास्थ केंद्र पर पहुंचाया। लक्ष्मण पुत्र पारथी मीणा के सिर में गंभीर चोट लगी है। घायल की हालत नाजुक बताई जा रही है।
घटना के बाद बारातियों को पुलिस जाप्ते साथ डायली तक पहुंचाया गया। पुलिस बारात पर हुए हमले के कारण की जांच कर रही है।
hin_Deva hin_Deva hin_Deva hin_Deva hin_Deva